ලබන වසරේ පැවැත්වෙන ලෝක කුසලාන තරගාවලිය වෙනුවෙන් අලුතින්ම ඉදිකරන ලද හම්බන්තොට සූරියවැව ජාත්‍යන්තර ක්‍රීඩාංගණයේ ප්‍රථම ක්‍රිකට් තරගය මේ 28 වැනිදා පැවැත්වේ.වයස 21න් පහළ ක්‍රිකට් තරගාවලියේ අවසන් මහා තරගය සූරියවැව ක්‍රීඩාංගණයේදී පැවැත්වීමට ශ්‍රී ලංකා ක්‍රිකට් තීරණය කර ඇත.සූරියවැව ක්‍රීඩාංගණයේ පෙරේදා ක්‍රිකට් පුහුණුවීම් ආරම්භ කළ අතර හම්බන්තොට දිස්ත්‍රික්කයේ ක්‍රීඩකයන් පුහුණුවීම්වල නිරත වූහ.හම්බන්තොට සූරියවැව ක්‍රීඩාංගණයේ ක්‍රීඩා පිටිය හා තණතිල්ල ඉදිකිරීමට රුපියල් මිලියන 100ක් පමණ වැය කර ඇත.